"Аԥсны аҳәынҭқарартә политика убас иҟазароуп, ауаҩы иԥсҭазаараҿы аус ахьиулак дзықәшәалакгьы, ихала даанумыжьлароуп, убасҟан аҳәынҭқарратә инструментқәа аус руроуп. Ауаҩы ҷыдала дызҿу, аус ахьиуа аилкаара ҳалагароуп. Уажәы аӡәы иоур ауеит фондк, х-фондк рҟынтә ацхыраара, егьи иакәзар, имаҷны иоур алшоит. Атәанчаҩратә фонд атәы цәгьоуп, уи иара ахатәы ҷыдарақәа амоуп. 32 000 инацны атәанчаҩцәа атәнчахәы роуеит Урыстәылатәи, есымза 612 миллион мааҭ инеиҵамкәа — уи маҷӡам. Афондқәа рус еидкылан џьарак иҟахҵар, аусурагь иаҳа алҵшәа аиуеит", — ҳәа азгәеиҭеит Какалиа.
Какалиа: афондқәа зегьы русура џьарак еидаҳкылар, иаҳа ииашахоит
19:28 31.10.2018 (ирҿыцуп: 10:56 01.11.2018)
© Sputnik / Томас ТхайцукАмиран Какалия
© Sputnik / Томас Тхайцук
Иахьазы ауаҩы асоциалтә цхыррара иоур алшоит еиуеиԥшым афондқәа рҟынтә, даҽаӡәых зынӡагьы илшом, уи иашам хәа азгәеиҭеит Аԥсны асоциалтә ԥгаԥсеи аџьа ахьчареи рфонд ахантәаҩы, аминистр ихаҭыԥуаҩ Амиран Какалиа арадио Sputnik Аԥсны аефир аҟны.